Төлеген Сәрсембаев ҚР Денсаулық сақтау министрлігінің аппарат басшысы қызметіне тағайындалды
DATE: 02:21, 29 Мамыр 2024 | GMT +5
TITLE: Төлеген Сәрсембаев ҚР Денсаулық сақтау министрлігінің аппарат басшысы қызметіне тағайындалды
URL: https://kaz.inform.kz/news/tolegen-sarsembaev-kr-densaulik-saktau-ministrlgnn-apparat-basshisi-kizmetne-tagayindaldi-4e8a74/
META: DATE: 02:21, 29 Мамыр 2024 | GMT +5
TOTAL WORDS: 112
AUTHOR(S):
TEXT: Ол 1968 жылы Түмен облысында дүниеге келген. 1991 жылы Алматы халық шаруашылығы институтын бітіріп, кейін құқықтану мамандығы бойынша Қ. Яссауи атындағы Мемлекеттік халықаралық Қазақ-Түрік университетінің дипломын алды. Еңбек жолын Алматы зооветеринарлық институтының бухгалтері, «Ақсай» оқу-тәжірибелік шаруашылығының жоспарлау-экономикалық бөлімінің бастығы болып бастады, 20 жылдан астам мемлекеттік кірістер органдарының облыстық департаменттерінде жұмыс істеді және басқарды. Оңтүстік Қазақстан және Түркістан облыстары әкімінің орынбасары, Алматы облысы әкімі аппаратының басшысы қызметтерін атқарды. 2023 жылғы шілдеден бастап - Қазақстан Республикасы Қаржы министрінің кеңесшісі болды. Төлеген Сәрсембаев салық және қаржы қызметінің үздігі, бірқатар мемлекеттік наградамен және құрметті атақтармен, соның ішінде «Құрмет» орденімен, «Қазақстан Республикасының Тәуелсіздігіне 20 жыл», «Қазақстан Конституциясына 20 жыл», «Қазақстан Республикасының Тәуелсіздігіне 25 жыл» мерейтойлық медальдарымен марапатталған
